# **KISKŐRÖS VÁROS KÉPVISELŐ-TESTÜLETE**

## TÁRSADALOMPOLITIKAI BIZOTTSÁGA

**6-19/2019.** sz. Társadalompolitikai Bizottsági ülés

### JEGYZŐKÖNYV

# **Készült:** Kiskőrös Város Képviselő-testülete Társadalombiztosítási Bizottsága

2019. december 17-én (kedd) 13 óra 00 perckor kezdődő zárt üléséről

**Az ülés helye:** Kiskőrösi Polgármesteri Hivatal

Aljegyzői Iroda

(6200 Kiskőrös, Petőfi Sándor tér 1.)

**Jelen vannak:**

Szlovák Pál a bizottság elnöke

Nikléczi Gábor a bizottság tagja

Aszódi János a bizottság tagja

Domonyi László polgármester

dr. Turán Csaba jegyző

dr. Nagy Gabriella aljegyző

Kutyifa Sándorné Sinkovicz Csilla vagyongazdálkodási referens

Losoncziné Romfa Erika jegyzőkönyvvezető

A Bizottság a Magyarország helyi önkormányzatairól szóló 2011. évi CLXXXIX törvény 46. § (2) bekezdés a) pontja, az Információs önrendelkezési jogról és az információszabadságról szóló 2011. évi CXII törvény 3. § 7. pontja és 5. § (1) bekezdés b) pontja, valamint Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelet 50. § (1) bekezdése értelmében zárt ülést tartott.

Szlovák Pál Kiskőrös Város Képviselő-testülete Társadalompolitikai Bizottság elnöke köszöntötte az ülésen megjelenteket, megállapította a határozatképességet, és megnyitotta az ülést. Ezt követően ismertette a napirendi javaslatot, amelyet a Bizottság egyhangú, három „igen” szavazattal az alábbiak szerint fogadta el:

**NAPIREND:**

1. „Esély Otthon- Fészekrakó Program Kiskőrösön”, a város szakember ellátásának megtartására meghirdetett pályázati kiírásra benyújtott pályázatok elbírálása

**1.**

**Esély Otthon - Fészekrakó Program Kiskőrösön”, a város szakember ellátásának megtartására meghirdetett pályázati kiírásra benyújtott pályázatok elbírálása**

**Kutyifa Sándorné Sinkovicz Csilla vagyongazdálkodási referens** ismertette a Bizottság tagjaival, hogy az „Esély Otthon- Fészekrakó Program Kiskőrösön”, pályázat keretében a város szakember ellátásának megtartására meghirdetett lakhatási pályázati kiírásra 31 érvényes pályázat, a közüzemi díj/rezsitámogatásra 19 érvényes pályázat érkezett. A benyújtott pályázatok közül 1 fő nem járult hozzá személyes adatai nyilvános ülésen történő tárgyalásához.

A Bizottság Kiskőrös Város Önkormányzatának az „Esély Otthon- Fészekrakó Program Kiskőrösön” pályázat keretében nyújtandó ösztönző támogatásokról szóló 21/2019. (XI. 21.) rendeletére, a bírálat szempontrendszerére, valamint az EFOP-1.2.11-16 azonosítószámú „Esély Otthon” elnevezésű projektre vonatkozó célkitűzéseire figyelemmel bírálta el kérelmező pályázatát.

A Bizottság a pályázat tárgyalását követően egyhangú három „igen” szavazattal az alábbi határozatot hozta:

**71/2019(XII.17.) Társadalompolitikai Bizottsági határozat:**

**HATÁROZAT**

Kiskőrös Város Képviselő-testülete Társadalompolitikai Bizottsága Madácsi József 6230 Soltvadkert, Szőlő utca 49. szám alatti lakos „Esély Otthon - Fészekrakó Program Kiskőrösön” pályázat lakhatási ösztönző támogatásra benyújtott pályázatát nem támogatja.

Felelős: a Bizottság elnöke

Határidő: értelemszerűen

További kérdés, hozzászólás nem hangzott el, így Szlovák Pál a Társadalompolitikai Bizottság elnöke a zárt ülést 13 óra 10 perckor bezárta.

**Kmf:**

**Szlovák Pál Nikléczi Gábor**

**a bizottság elnöke a bizottság tagja**

**Losoncziné Romfa Erika**

**jegyzőkönyvvezető**